Source: http://www.eures.sk/clanok_detail.php?id=83
Timestamp: 2018-03-24 07:44:30+00:00

Document:
Podmienky na priznanie nároku na rodinné prídavky v Rakúsku upravuje upravuje zákon o rodinných vyrovnávajúcich príspevkoch – Familienlastenausgleichgesetz 1967.
Ak však ide o deti, ktorých pobyt a stredisko životných záujmov je na Slovensku, ale ktorých rodičia sa zdržiavajú v Rakúsku za účelom zamestnania, alebo ktorý vykonávajú iný druh zárobkovej činnosti, napr. na základe živnosti prihlásenej v Rakúsku , nárok na priznanie rodinných dávok sa posudzuje podľa NARIADENIA EURÓPSKEHO PARLAMENTU A RADY (ES) č. 883/2004 o koordinácii systémov sociálneho zabezpečenia (zmenené a doplnené o NARIADENIE EURÓPSKEHO PARLAMENTU A RADY (ES) č. 988/2009) a NARIADENIA EURÓPSKEHO PARLAMENTU A RADY (ES) č. 987/2009, ktorým sa stanovuje postup pri vykonávaní nariadenia (ES) č. 883/2004.
Toto nariadenie vstúpilo do platnosti 1.5.2010 a nahradilo staré Nariadenie Rady (ES) č. 1408/71 a jeho vykonávacie nariadenie 574/1972. Prípady posúdené ešte podľa starého nariadenia ostávajú v platnosti(max. však po dobu 10 rokov), pričom, ak dôjde k prehodnocovaniu uplatnenia si nároku poberania dávok v rámci týchto nariadení, bude sa brať do úvahy nové nariadenie. Platnosť starého nariadenia sa končí v roku 2020.
Nové NARIADENIE RADY (ES) č. 883/2004 určuje právne predpisy ktorého štátu sa na osobu vzťahujú a na základe príslušnosti k právnym predpisom, ktorý štát prizná nárok na rodinné dávky.
1. V prípade vzniku nároku na rodinné dávky v dvoch a viacerých členských štátoch sa určí poradie prednosti, to zn. v akom rozsahu bude ten ktorý štát rodinné dávky vyplácať.
nároku na základe buď živnostenskej alebo závislej činnosti
a) v prípade vzniku nároku na rodinné dávky na základe buď živnostenskej alebo závislej činnosti je smerodajné bydlisko dieťaťa a to za predpokladu, ak je niektorá z činnosti vykonávaná v štáte bydliska dieťaťa.
V prípade, že sa nedá na základe bydliska dieťaťa určiť poradie prednosti (dieťa nemá bydlisko v ani jednom z príslušných štátov), každý dotknutý členský štát vypočíta výšku dávok s prihliadnutím na deti, ktoré nemajú bydlisko na jeho území. V tomto prípade príslušná inštitúcia členského štátu, ktorého právne predpisy ustanovujú najvyššie dávky, vyplatí tieto dávky v ich plnej výške a príslušná inštitúcia druhého členského štátu jej nahradí polovicu tejto sumy, maximálne však do hornej hranice sumy stanovenej právnymi predpismi tohto druhého členského štátu.
U plnoletých detí, ktoré navštevujú niektorú z druhov škôl uvedených v §3 zákona na podporu vzdelania - Studienförderungsgesetz 305/1992, ide o o štúdium na prípravu povolania len v tom prípade, ak určená doba štúdia nebude prekročená za jeden rok štúdia o nie viac ako jeden semester a celková doba štúdia o nie viac ako jeden rok. Predlženie štúdia je možné v prípade choroby, príp. za účelom štúdia v zahraničí. V čase materstva a výchovy dieťaťa sa štúdium predlžuje až o dva roky.
zmena už nesmie nasledovať po 2. roku štúdia.
V prvom roku štúdia je automatický splnená podmienka nároku na priznanie rodinných prídavkov. Pre schvaľovanie nároku na rod. prídavky v 2. roku štúdia musia byť úspešne zložené skúšky za prvý rok štúdia a potvrdené pokračovanie štúdia v druhom ročníku v rozsahu 8 hodín za týždeň a to z povinných a voliteľných študijných predmetov dohromady príp. musia byť splnené iné kritéria.
Plnoleté detí, ktoré študujú na Slovensku, a ktorých rodičia pracujú v Rakúsku, sú posudzované podľa rovnakých študijných kritérií ako deti občanov Rakúskej Republiky - §4 Studienförderungsgesetz 305/1992.
c) plnoleté deti do 25. roku života, ktoré na nie sú základe telesného alebo duševného postihnutia v stave, aby si sami zaobstarali živobytie (platí pri postihnutí vzniknutom pred 21. rokom života)
d) plnoleté deti do 24. roku života a to v období medzi ukončením jedného štúdia na výkon povolania a začiatkom ďalšieho štúdia. Ďalšie štúdium musí začať v najskoršom možnom termíne
e) plnoleté deti do 24. roku života, na čas medzi ukončením vojenskej alebo civilnej služby a začiatkom alebo pokračovaním štúdia alebo štúdia zameraného na výkon povolania. Štúdium musí začať v najskoršom možnom termíne
g) plnoleté deti do 25. roku života, ak vykonávali v čase do 24. roku svojho veku civilnú, alebo vojenskú službu po jej ukončení začnú, alebo pokračujú v štúdiu zameranom na neskorší výkon povolania a toto štúdium im neumožňuje výkon ich povolania
h) plnoleté deti do 25. roku života so značným postihnutím, ktoré navštevujú školu zameranú na získanie odborného vzdelania a návšteva tejto školy im neumožňuje výkon povolania
i) plnoleté detí do 25. roku života, ak sa v mesiaci, v ktorom dovŕšili 24. rok života, nachádzajú vo vzdelávacom procese zameranom na neskorší výkon povolania a v čase do 24 roka života porodili dieťa, alebo sú v čase dovŕšenia 24 roka života tehotné
j) plnoleté deti, ktoré dovŕšili 25. rok života ak:
- štúdium začalo ešte pred 19. rokom života
- zákonná dĺžka štúdia je min. 10. semestrov
- zákonná dĺžka štúdia nebola prekročená (napr. z dôvodu prerušenia štúdia)
k) plnoleté deti do 25. roku života, ktoré sa nachádzajú vo vzdelávacom procese a ešte pred dovŕšením 24.roku života vykonávali po dobu 8-12 mesiacov dobrovoľnú činnosť v nejakej organizácií zabezpečujúcej verejno-prospešné práce v rámci sociálnej starostlivosti.
Nárok na rodinné prídavky môže mať aj osoba, k domácnosti ktorej dieťa nepatrí, ktorá sa ale v prevažnej miere stará o výživu dieťaťa, ak nie je na to oprávnená žiadna iná osoba podľa prvého odseku.
Nevlastní rodičia
Osoby, do ktorých starostlivosti je dieťa zverené (podľa §186 a §186a všeobecného občianskeho zákonníka – (Allgemeines bürgerliches Gesetzbuch-ABGB).
K domácnosti osoby patrí dieťa vtedy, ak s ňou zdieľa spoločný príbytok. Príslušnosť dieťaťa k spoločnej domácnosti nie je porušená vtedy ak:
ak sa dieťa z držiava mimo spoločnej domácnosti len dočasne
Osoby majú len vtedy nárok na rodinné prídavky, ak sa ich stredisko životných záujmov nachádza v Rakúsku. Stredisko životných záujmov je v štáte, ku ktorému má osoba bližšie osobné a hospodárske vzťahy ( ak je napr. jediným zdrojom príjmov príjem v Rakúsku, či už na základe vykonávanej živnostenskej činnosti alebo práci v závislom pomere).
Osoby, ktoré nie sú občanmi Rakúska, majú nárok na rodinné prídavky, keď sa podľa §8 a §9 zákona o prisťahovalectve (Niederlassungs- und Aufenthaltsgesetz-NAG) právoplatne zdržiavajú na území Rakúska (napr. oprávnenie na výkon živnostenskej činnosti).
Osoby, ktoré majú nárok na podobné príspevky na dieťa v inej krajine, nemajú nárok na rodinné prídavky v Rakúsku (pokiaľ platné medzinárodné zmluvy neurčujú inak).
Rakúsky občania a osoby, so strediskom životných a hospodárskych záujmov v Rakúsku môžu požiadať o dorovnanie dávok, ak sú tieto v krajine, v ktorej majú nárok na podobné rodinné dávky, nižšie, ako sú dávky, ktoré by im boli priznané podľa zákona a vyrovnávajúcich príspevkoch v Rakúsku – Familienlastenausgleich- gesetz 376/1967.
Žiadosť o dorovnanie (Ausgleichzahlung) rodinných prídavkov sa podáva po uplynutí kalendárneho roka, za ktorý žiadateľ žiada o rod. prídavky, príp. po skončení nároku na podobné rodinné dávky v inej krajine.
Nárok na rodinné prídavky, ktoré sa uplatňujú na základe európskych nariadení vzniká až od prvého dňa mesiaca, ktorý nasleduje po mesiaci, v ktorom sa na žiadateľa začali vzťahovať právne predpisy danej krajiny.
Výška rodinných prídavkov je odstupňovaná podľa veku dieťaťa.
Vek dieťaťa Suma za mesiac
od narodenia 105,40 EUR
od 3 rokov 112,70 EUR
od 10 rokov 130,90 EUR
od 19 rokov 152,70 EUR
Príplatok pre značne postihnuté dieťa (stupeň postihnutia musí byť min. 50% a dieťa nesmie byť v stave, aby seba samého vedelo uživiť – potvrdenie o postihnutí dieťaťa vystavuje odborný lekár na formulári E407) 138,30 EUR
Formulár žiadosti o príplatok na postihnuté dieťa– Bei3
Od 1.1.2008 sa pri každom ďalšom dieťati stupňuje celková suma o súrodenecký príplatok.
pri 2 deťoch mesačne o 12,80 EUR
pri 3 deťoch mesačne o 47,80 EUR
pri 4 deťoch mesačne o 97,80 EUR
pri každom ďalšom dieťati o 50,00 EUR
Pre deti od 6. do 16. roku života sa zvyšujú rodinné prídavky v mesiaci september o sumu 100,00 EUR.
Rodinné prídavky sa vyplácajú každé dva mesiace, v priebehu prvého mesiaca a to buď na účet v Rakúsku alebo na zahraničný účet. Vo výnimočných prípadoch v hotovosti.
Nárok na priznanie tohto príplatku závisí od nároku na rodinné prídavky a od výšky príjmu dosiahnutého v roku, ktorý predchádza roku, za ktorý je podaná žiadosť o tento príplatok. Od 1.1.2011 je výška príplatku 20,00 EUR mesačne na tretie a každé ďalšie dieťa, na ktoré sú priznané rodinné prídavky.
Spoločný príjem rodičov, alebo partnerov nesmie presiahnuť sumu 55.000 EUR. Príjem manžela, alebo partnera sa berie do úvahy len v prípade, ak zdieľajú spoločnú domácnosť dlhšie ako 6 mesiacov v roku, ktorý predchádza roku, za ktorý je podaná žiadosť o tento príplatok.
Príslušným úradom na vyplácanie rodinných prídavkov v Rakúsku je príslušný finančný úrad v mieste prihlásenia k pobytu, príp. v mieste vykonávania pracovnej činnosti alebo živnostenskej činnosti.
Rodinné prídavky sa nepovažujú za príjem dieťaťa, nepodliehajú zdaneniu a nie sú súčasťou vymeriavacích základov pre žiadne verejno-právne poplatky alebo poistenia.
Po otvorení živnosti v Rakúsku im automaticky zaniká nárok na poberanie rodinných prídavkov na Slovensku a o rodinné prídavky si musia požiadať v Rakúsku. Najrýchlejšou cestou ako získať rodinné prídavky v Rakúsku, je dať si osobne potvrdiť pozastavenie rodinných prídavkov na príslušnej pobočke sociálnej poisťovne. Použije sa formulár E411. Je lepšie, ak si žiadateľ nechá tento formulár potvrdiť na príslušnom Úrade práce, sociálnych vecí a rodiny - Sociálnom odbore a použije formulár v nemeckom jazyku. Sociálna poisťovňa vyplní časť B. Predložiť treba aj rakúsky živnostenský list a potvrdenie o pobyte.
Žiadosť – Beih1 - Antrag aufFamilienbeihilfe - možné vyplniť v PC a vytlačiť / Formular Beih1 na vytlačenie
Potvrdený formulár E411-SK príp. E411-DE
Vyplnený formulár E401
• U školopovinných detí potvrdenie o návšteve školy
• U študujúcich detí potvrdenie o štúdiu na formulári E402 v NJ. Škola potvrdí časť B na tomto formulári.
V prípade, že rodinné prídavky poberá na Slovensku manžel/ka, je potrebné požiadať o vyplatenie rozdielu v dávkach - Differenzzahlung. Použije sa formulár Beih38 - PC Formulár, Beih38. V tomto prípade je potrebné k žiadosti o rodinné prídavky predložiť aj potvrdenie o príjme manžela a o výške vyplatených prídavkov za uplynulý kalendárny rok. Potvrdzuje to na formulári E411 príslušný Úrad práce, sociálnych vecí a rodiny - Sociálny odbor po predložení potvrdenia o výške príjmu.
zmluvu - Werkvertrag uzatvorenú s rodinou (pacientom príp. zákonným zástupcom) príp. to môže byť aj písomné prehlásenie pacienta, alebo jeho zákonného zástupcu o výkone opatrovateľskej činnosti za dané obdobie.
Nárok na rodinné prídavky nemajú osoby, ktoré nepodliehajú rakúskym právnym predpisom to zn. ak pracujú v Rakúsku, ale súbežne aj na Slovensku a na základe vystaveného formuláru E101 Slovenskou soc. poisťovňou neplatia odvody v Rakúsku, ale na Slovensku.
V prípade, že poberateľ rodinných prídavkov zmení svoje pôsobisko to zn. preloží prevádzku do inej spolkovej krajiny, alebo na miesto, ktoré je v pôsobnosti iného finančného úradu, je potrebné ohlásiť to na pôvodnom finančnom úrade (stačí telefonicky) a takisto na novom finančnom úrade. Na nový finančný úrad je potrebné sa prihlásiť formulárom Verf24 - na vytlačenie, Verf24 - PC formulár, Verf24-SK.
Zdroj: Opatrovanie v Rakúsku – Peter Demčák, s.r.o.

References: §3
 §4
 §186
 §186
 §8
 §9